دي قصتين من أماكن مختلفة في العالم. ممكن تبان غريبة بس صدق أو لا تصدق، كلهم حقيقيين!
John Lee كان راجل إنجليزي رفض إنه يتشنق! في ١٨٨٤ البوليس قال إن Lee قتل ست عجوزة كان بيشتغل معاها. ماكانش في أي دليل إن Lee قتل الست دي. Lee قال للبوليس إنه معملش كده، بس محدش صدقه وكان المفروض يتشنق. في يوم الشنق، الباب اللي في الأرض، اللي المفروض جسم Lee يقع منه، مافتحش. حاولوا ٣ مرات بس في كل مرة الباب فضل مقفول، مع إنه كان شغال كويس اليوم اللي قبله. في الآخر رجعوه السجن، وعاش هناك ٢٢ سنة. وطول الوقت، John Lee قال إنه مقتلش الست، وكان مؤمن إن دي كانت "إيد ربنا" اللي أنقذته من الموت شنقاً.
البوليس في Venezuela في أمريكا الجنوبية تبع راجل لحد بيته ليلة. كان هو الحرامي اللي عايزين يمسكوه. بس نص بيته كان في Venezuela والنص التاني كان في Colombia، جارة Venezuela. لما البوليس دخل البيت، الراجل جري فوق على أوضة نومه، اللي كانت في Colombia، واتصل بالمحامي بتاعه. بوليس Venezuela مكانش مسموح له يدخل Colombia فمقدروش يدخلوا أوضة النوم. طلبوا المساعدة من بوليس Colombia. بوليس Colombia رفض يساعد عشان الجريمة اللي عملها الراجل مكانتش جريمة في Colombia. في الآخر، بوليس Venezuela سابوا الموضوع ورجعوا القسم.
ليه بوليس Venezuela مدخلش أوضة نوم الراجل؟
مكانوش عارفين هي فين. بوليس Venezuela مكانش مسموح له يدخل Colombia. بوليس Colombia قالهم إنهم هيساعدوهم. بوليس Colombia قالهم ميدخلوش جوه.